Simona Halep va fi, incepand de luni, noul lider al clasamentului WTA, dupa ce a invins-o pe letona Jelena Ostapenko in semifinalele turneului "Premier Mandatory" de la Beijing, scor 6-2, 6-4. Simona si-a luat revansa in fata Jelenei pentru infrangerea din finala turneului de la Roland Garros, dupa un meci perfect, in care si-a tinut adversara sub presiune si nu i-a oferit sanse pentru a conta in joc. Primul set a fost controlat in totalitate de romanca, nu i-a permis letonei sa fie agresiva si a pus-o constant in dificultate. A doua parte a confruntarii a fost mai echilibrata, dar Halep a facut diferenta in momentele importante, asigurandu-si astfel un loc in finala competitiei asiatice si pozitia de lider in ierarhia mondiala.





UPDATE Simona Halep o va intalni in finala pe Caroline Garcia (Franta, 15 WTA), care a invins-o pe Petra Kvitova (Cehia, 18 WTA), scor 6-3, 7-5, dupa o ora si 30 de minute de joc. Confruntarea va avea loc duminica, dupa ora 11.30 (ora Romaniei) si va putea fi urmarita in direct pe Digi Sport 2 si Live Text pe HotNews.ro.







Ce a spus Simona Halep







"Am multe lucruri de spus, dar cuvintele nu pot descrie ce simt acum. Va multumesc pentru sprijinul din aceasta saptamana. Multumesc China, am facut meciuri foarte bune aici, am reusit sa o inving pe Maria Sharapova.



E foarte emotionant, este pentru prima data cand plang pe teren. E minunant ca am putut face asta. Multumesc familiei mele si celor din echipa mea, inclusiv lui Darren, care nu e aici. E ziua mea speciala", a declarat prima jucatoare din Romania care ajunge pe locul 1 WTA.







Pentru calificarea in finala de la Beijing, Simona Halep va primi 636.300 de dolari si 650 de puncte WTA. Castigatoarea competitiei va primi 1,27 milioane de dolari si 1.000 de puncte WTA.

Simona va bifa a 27-a finala din cariera. Halep are 15 titluri castigate in circuitul WTA, cele mai importante victorii de pana acum fiind cele de la Indian Wells si Madrid (in doua randuri).

Pentru Halep va fi a cincea finala dina acest an, dupa cele de la Madrid, Roma, Roland Garros si Cincinnati.

Simona Halep este a 25-a jucatoare care urca pe prima pozitie in clasamentul WTA. Ierarhia computerizata a profesionistelor a debutat in anul 1975. Jucatoarea nascuta la Constanta o va detrona din fotoliul de lider pe Garbine Muguruza, care a petrecut 4 saptamani pe prima pozitie a clasamentului WTA. Halep este a cincea jucatoare care urca pe primul loc in ierarhia mondiala in acest an, dupa Angelique Kerber, Serena Williams, Karolina Pliskova si Garbine Muguruza. Simona Halep este jucatoarea cu cea mai lunga prezenta in Top 10 WTA, in care a patruns la 27 ianuarie 2014.

Simona este cel de-al doilea lider mondial din istoria tenisului romanesc la simplu, dupa Ilie Nastase, care a fost numarul 1 ATP 40 de saptamani, intre 23 august 1973 si 2 iunie 1974.





Rezumatul partidei Simona Halep vs Jelena Ostapenko:









Mesajul lui Darren Cahill pentru Simona Halep





"Vor fi obstacole, vor fi indoieli, vor fi greseli, dar cu mult munca nu vor fi limite, #1", a scris tehnicianul australian pe Twitter.



Great player. Great young lady. Well done Simo! A day to remember forever \uD83D\uDE0A\uD83D\uDC4A @Simona_Halep pic.twitter.com/jWqfVV5ayH ￯ Darren Cahill (@darren_cahill) 7 octombrie 2017





Videoclipul dedicat de WTA Simonei Halep

Welcome to World No.1 @Simona_Halep! ￯￯ pic.twitter.com/XnP3TdP3lX ￯ WTA (@WTA) 7 octombrie 2017



Simona Halep, noul numar 1 WTA



"It's very emotional - I think the first time I have cried on court... but it's my special day!" - @Simona_Halep pic.twitter.com/Cne19M4cx9 ￯ WTA (@WTA) 7 octombrie 2017

Vezi aici ultimul punct al partidei Halep vs Ostapenko:





.@Simona_Halep books @ChinaOpen Final spot!



Avenges Roland Garros final defeat by Ostapenko 6-2, 6-4! pic.twitter.com/DpWq124Hss ￯ WTA (@WTA) 7 octombrie 2017

Cele 25 de jucatoare si data de la care au ocupat prima oara pozitia de lider WTA:







1. Chris Evert (SUA) - 3 noiembrie 1975

2. Evonne Goolagong Cawley (Australia) - 26 aprilie 1976

3. Martina Navratilova (SUA) - 10 iulie 1978

4. Tracy Austin (SUA) - 7 aprilie 1980

5. Steffi Graf (Germania) - 17 august 1987

6. Monica Seles (Iugoslavia) - 11 martie 1991

7. Arantxa Sanchez Vicario (Spania) - 6 februarie 1995

8. Martina Hingis (Elvetia) - 31 martie 1997

9. Lindsay Davenport (SUA) - 12 octombrie 1998

10. Jennifer Capriati (SUA) - 15 octombrie 2001

11. Venus Williams (SUA) - 25 februarie 2002

12. Serena Williams (SUA) - 8 iulie 2002

13. Kim Clijsters (Belgia) - 11 august 2003

14. Justine Henin (Belgia) - 20 octombrie 2003

15. Amelie Mauresmo (Franta) - 13 septembrie 2004

16. Maria Sharapova (Rusia) - 22 august 2005

17. Ana Ivanovic (Serbia) - 9 iunie 2008

18. Jelena Jankovic (Serbia) - 11 august 2008

19. Dinara Safina (Rusia) - 20 aprilie 2009

20. Caroline Wozniacki (Danemarca) - 11 octombrie 2010

21. Victoria Azarenka (Belarus) - 30 iunie 2012

22. Angelique Kerber (Germania) - 12 septembrie 2016

23. Karolina Pliskova (Cehia) - 17 iulie 2017

24. Garbine Muguruza (Spania) - 11 septembrie 2017

25. Simona Halep (Romania) - 9 octombrie 2017







Numarul total al saptamanilor in calitate de lider mondial:





1. Steffi Graf 377 saptamani pe locul 1 WTA

2. Martina Navratilova 332

3. Serena Williams 319

4. Chris Evert 60

5. Martina Hingis 209

6. Monica Seles 178

7. Justine Henin 117

8. Lindsay Davenport 98

9. Caroline Wozniacki 67

10. Victoria Azarenka 51

11. Amelie Mauresmo 39

12. Angelique Kerber 34

13. Dinara Safina 27

14. Tracy Austin 21

15. Maria Sharapova 21

16. Kim Clijsters 20

17. Jelena Jankovic 18

18. Jennifer Capriati 17

19. Ana Ivanovic 12

20. Arantxa Sanchez-Vicario 12

21. Venus Williams 11



22. Karolina Pliskova 8

23. Garbine Muguruza 4

24. Goolagong Cawley 2







Statistica partidei Halep vs Ostapenko:



Asi: 5-4

Duble greseli: 1-4

Puncte castigate cu primul serviciu: 75% (27/36) - 69% (18/26)

Puncte castigate cu al doilea serviciu: 50% (8/16) - 44% (14/32)

Puncte de break salvate: 50% (1/2) - 50% (4/8)

Puncte de break castigate: 50% (4/8) - 50% (1/2)

Total puncte castigate: 55% (61/110) - 45% (49/110)

Durata meci: 1h 17 min.







Desfasurarea livetext a partidei:





Setul II







Simona incheie cu un game alb pe propriul servicu si se impune in fata letonei dupa o ora si 17 minute de joc, scor 6-2, 6-4. Halep a obtinut astfel calificarea in finala turneului de la Beijing, iar de luni va fi noul lider mondial







Jelena comite o dubla greseala cand Halep a avut prima minge de break, iar numarul 2 WTA va servi pentru castigarea partidei







Game incheiat cu un as de Simona Halep, care a egalat scorul in setul secund: 4-4







Letona este din ce in ce mai agresiva, reusiseste sa o puna usor in dificultate pe Simona si isi castiga la zero serviciul. Ostapenko se afla din nou la conducere in setul al doilea: 4-3







Ostapenko isi revine rapid dupa game-ul cedat anterior. Simona a avut un joc pasiv, letona a fost cea care a dictat ritmul si a fructificat prima sansa de break pe care a avut-o. Este egalitate, 3-3







Simona Halep este prima care rupe echilibrul in setul al doilea, reuseste break-ul la prima oportunitate si preia conducerea pe tabela: 3-2







Al patrulea as reusit de Simona, 15-0. Vine insa si prima dubla gseala a jucatoarei noastre 30-15. Jocul este mult mai echilibrat decat in primul set, insa Halep reuseste sa puna presiune pe adversara si isi face serviciul. Este 2-2







Inca un game cu un singur punct pierdut de catre jucatoarea aflata la serviciu. Ostapenko este din nou in avantaj pe tabela, 2-1.







Ostapenko incepe cu un as in al doilea set. Game-ul ii revine letonei, dupa un joc solid pe propriul serviciu. Jocul Simonei este la un nivel ridicat si ii raspunde in acelasi mod. Ii cedeaza un singur punct adversarei si egaleaza scorul pe tabela, 1-1







Setul I





Halep isi adjudeca primul set, scor 6-2, dupa un game alb pe propriul serviciu. Primul set s-a intins pe durata a 40 de minute.







Prima dubla greseala comisa de Jelena. Dupa un as al letonei, Halep trimite superb cu forehandul si are trei mingi de break. Ostapenko reuseste incredibil trei puncte consecutive si are sansa de a inchide game-ul. Halep returneaza in fileu si rateaza o a treia minge de break. A doua dubla greseala pentru Ostapenko, inca o egalitate. Simona profita de a cincea minge de break si castiga un game care a durat peste 10 minute. Scorul este 5-2 in favoarea Simonei, romanca urmand sa serveasca pentru castigarea primului set.







Ostapenko trimite milimetric in afara terenului, iar apoi returneaza in fileu 30-15. Simona este ajutata de banda fileului, iar mingea trimisa de Jelena se duce in afara terenului, 40-40. Halep isi castiga in cele din urma serviciul, dupa ce letona a beneficiat de prima minge de break din aceasta confruntare







Inca un game bun facut de Ostapenko pe propriul serviciu, insa cel mai frumos punct a fost reusit de jucatoarea noastra, cu o lovitura superba in lung de linie. Simona conduce cu 3-2







Halep trimite foarte bine cu serviciul doi, iar Ostapenko returneaza in fileu, 15-30. Letona nu rezista unui schimb lung de mingi, iar punctul ii revine Simonei, 40-30. Numarul 2 WTA este ajutata de serviciu si se distanteaza la 3-1.







Ostapenko vine foarte bine la fileu si trimite cu forehandul in coltul terenului. Jucatoarea din Letonia isi adjudeca primul game din aceasta partida, cedandu-i un singur punct Simonei. Este 2-1 pentru Halep







Simona reuseste primul as al partidei, iar Jelena vrea sa se asigure si cere challenge, 40-30. Inca un as al jucatoarei noastre, care conduce cu 2-0. Apar primele semne de nervozitate la Ostapenko, letona aruncand cu racheta







Partida a inceput cu Ostapenko la serviciu. Primul punct ii revine Simonei, dupa ce letona nu reuseste sa treaca mingea peste fileu. Letona cauta liniile si trimite de doua ori in afara terenului. Halep castiga la zero primul game al disputei







Marija Cicak (Croatia) este arbitrul din scaun al partidei







Cele doua jucatoare se afla la incalzire





Ostapenko castiga tragerea la sorti si alege sa serveasca







Simona are sansa de a-si lua revansa in fata letonei, dupa infrangerea din finala turneului de la Roland Garros, scor 4-6, 6-4, 6-3.











Dupa ce Elina Svitolina (3 WTA) a fost eliminata de Caroline Garcia (15 WTA) in sferturile turneului de la Beijing, Halep are nevoie de o singura victorie pentru a urca in premiera pe prima pozitie in clasamentul WTA, detronand-o astfel pe spaniola Garbine Muguruza.





Pentru Ostapenko este a treia semifinala la rand dupa US Open. Jucatoarea din Letonia a castigat titlul la Seul (al doilea din cariera) si a ajuns pana in semifinalele turneului de la Wuhan.





Parcursul celor doua jucatoare la Beijing:





Simona Halep





Turul I: 6-3, 3-6, 6-2 cu Alison Riske (53 WTA), dupa doua ore si 14 minute

Turul II: 6-1, 2-1 cu Magdalena Rybarikova (28 WTA), dupa o ora (abandon)

Optimi: 6-2, 6-2 cu Maria Sharapova (104 WTA), dupa o ora si 14 minute

Sferturi: 6-2, 6-1 cu Daria Kasatkina (34 WTA), dupa o ora si 10 minute



Jelena Ostapenko





Turul I: Bye

Turul II: 6-3, 7-5 cu Samantha Stosur (45 WTA), dupa o ora si 49 de minute

Optimi: 3-0 cu Shuai Peng (25 WTA), dupa 16 minute (abandon)

Sferturi: 6-4, 6-4 cu Sorana Cirstea (44 WTA), dupa o ora si 25 de minute



